અમદાવાદ: જમ્મુ કાશ્મીરમાં હિમ વર્ષા થઇ રહી છે. શ્રીનગર, લેહ સહિતનાં કેટલાંક શહેરમાં ઠંડીનો પારો શૂન્યથી પણ નીચે ગબડયો છે. અા હિમ પ્રપાતથી ગુજરાત પણ ઠંડીથી થથરી રહ્યું છે. લાંબા સમય બાદ રાજ્યમાં ઠંડીનો અહેસાસ થયો છે. સામાન્ય રીતે માગશર માસ કડકડતી ઠંડીનો ગણાય છે, પરંતુ આ વખતે માગશર પણ લગભગ વિદાય લઇ રહ્યો છે તેમ છતાં અમદાવાદ સહિત રાજ્યભરમાં ઠંડીનું જોર નહિવત જ રહ્યું હતું, પરંતુ હવે ઉત્તર ભારતના જમ્મુ-કાશ્મીરમાં બરફથી ચાદર પથરાતાં ગઇ કાલ સાંજથી અમદાવાદના માહોલમાં ઠંડક વર્તાઇ રહી છે.